A Tanács 696/76/EGK rendelete
(1976. március 25.)
az élelmiszersegélyként juttatandó gabonafélék rendelkezésre bocsátására vonatkozó eljárások tekintetében a 2750/75/EGK rendelettől való eltérésről
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre,
tekintettel a 3058/75/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2], és különösen annak 28. cikkére,
tekintettel a legutóbb a 668/75/EGK rendelettel [3] módosított, a rizs piacának közös szervezéséről szóló, 1967. július 25-i 359/67/EGK tanácsi rendeletre [4], és különösen annak 23. cikke a) pontjára,
tekintettel a Bizottság javaslatára,
mivel az élelmiszersegélyként juttatandó gabonafélék rendelkezésre bocsátásának kritériumairól szóló, 1975. október 29-i 2750/75/EGK tanácsi rendelet [5] 4. cikkének (1) és (3) bekezdésében előírt pályázati eljárás alkalmazása nem mindig teszi lehetővé az eljárás rugalmas és gyors lebonyolítását; mivel lehetővé kell tenni más eljárás alkalmazását,
ELFOGADTA EZT A RENDELETET:
1. cikk
A 2750/75/EGK rendelet 4. cikkének (1) és (3) bekezdésétől eltérve, kivételes esetekben lehetséges a pályázati eljárástól eltérő eljárás alkalmazása a rendelet hatálya alá tartozó, élelmiszersegélyként juttatandó termékek fob (vagy annak megfelelő szakaszban), illetve fob-ot követő szakaszban (vagy annak megfelelő szakaszban) történő szállítására.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1976. március 25-én.